[35% OFF] 2019 Floral Paisley Tribal Print Drawstring Casual Hoodie In MULTI-B | ZAFUL Singapore
Denim HoodieSplit HoodiesFlamingo SweatshirtHood SuitWhite Color TopTwo Color HoodieLetter Print HoodieRaglan Pullover SweatshirtDestroy SweatshirtPatchwork Pullover Hoodie RaptorDB - the Document Store - CodeProject 11,344,264 members (40,942 online)
Last Visit: 31-Dec-99 19:00 Last Update: 1-Apr-15 11:49Refresh« Prev1234567891011 Next » Female aesthetic dentistry Glendale
Japanese tooth whitening 97225
teeth caps in Covington 70433
cost of dental bridges 08846
how much are lumineers New York City 10036
veneers tooth Waldorf
green dentistry 76308
average cost of porcelain veneers 63379 Cinemaskop -Last month's silver screen stars - Astrodienst Guest user u1362014373
23-May-2017, 17:11 UT/GMT Waarde Ctac daalt met 11,5 miljoen euro | Computable.nl
9 maart 2012 10:03 | Sander Hulsman | 0
Dit artikel is afkomstig van Computable.nl (https://www.computable.nl/artikel/4438852). © Jaarbeurs IT Media. Maroela Media-padtoets: Mazda MX-5 – Klein botteltjie, gróót gif | Maroela Media
Maroela Media-padtoets: Mazda MX-5 – Klein botteltjie, gróót gif
Daar is ŉ klein handjievol motors wat elke petrolkop graag sal wil ry. Daar is gewoonlik ŉ paar vereistes waaraan ŉ motor moet voldoen om in hierdie gewaardeerde klas te val. Een van daai vereistes is pret. As ŉ kar vol pret is, is die helfte van die stryd gewen.
Dié klein Mazda MX-5 is die wêreld se gewildste afslaankap-sportmotortjie as ons kyk na verkope. Daar is in April 2016 reeds 1 miljoen MX-5-sportmotors vervaardig sedert 1989! Mazda se resep is nie vreeslik ingewikkeld nie. Maak ŉ klein, ligte motortjie met net genoeg krag om mens te laat glimlag. In so ŉ klein wa sal ŉ mens verbaas wees hoe min krag dit verg om jou baie breed te laat glimlag.
Mazda het in ŉ stadium die pad byster geraak met die tweede generasie. Hulle wou hê hy moet meer soos die ook gewilde MX-6 van die spesifieke tyd lyk. Verkope was nie asemrowend nie, en klomp werk en tyd is bestee aan die derde generasie. Dié model het goed gevaar om Mazda se MX-5 weer gewild te maak.
Derek Jenkins, die vierde generasie se ontwerper, wou terugkeer na die DNS van die oorspronklike MX-5. Klein, lig en propvol pret. Aangesien die vierde generasie kleiner is as sy voorganger terwyl elke ander motor groter word van een model na die volgende, is bewys dat Mazda met die MX-5 op die regte pad is.
Die MX-5 volg ook soos al die huidige Mazdas die KODO-ontwerpstyl. Daar is allerhande lyne en hoeke, maar die MX-5 is geensins ŉ lelike eendjie nie. Een ding wat hy wel is, is klein. Bitter klein. Ek is glad nie groot nie, en dit neem ŉ paar keer se in en uit voordat jy gewoond raak daaraan. Cyril – een van ons Maroelegas – is aan die lelike kant van ses voet, en hy kon nie pas nie. Hy moes die dak oopmaak en bo-oor die windskerm loer om te kan sien.
Druk die aansitknoppie en die tweeliter-viersilinderenjin brul aan die lewe. Ek neem aan die enjin deel die meeste van sy onderdele met die tweeliter-viersilinder-enjin wat in die CX-3 en Mazda 3 te vinde is, maar wilder bonokasse en ŉ ander uitlaatpyp verander die MX-5 se karakter heeltemal. Dalk is dit omdat die uitlaatpyp maar ŉ meter van jou oor af is – maar die MX-5 brul en blaf, en gee vir jou daai glimlag as jy hom hard verby 7 000 toere druk. Die enjin bied steeds slegs 118 kW en 200 Nm wringkrag, maar die agterwielaandrywing en liggewig van slegs 1 075 kg maak hierdie MX-5 ŉ klein vuurpyl.
Die binneruim, hoewel klein, bied alles wat ŉ mens wil hê in ŉ tweesitplek-sportmotor. Die MX-5 kan selfs as luuks beskou word. Daar is kragstuur, klimaatbeheer, ŉ lekker klankstelsel, leersitplekke, navigasie en Bluetooth. Indien die binneruim knap raak, laat sak net die dak en dan, siedaar, is daar oorgenoeg kopruimte. Die rathefboom, of altans, boompie is lekker klein en bied ŉ asemrowende kort ratwisseling-aksie. As jy haastig deur die toere jaag en ratte gryp, bly die kierie positief en akkuraat.
0 – 100 km/h Duik op in slegs 7,3 sekondes – nie snikkend vinnig volgens vandag se standaarde nie maar heeltemal vinnig genoeg. Topsnelheid is 214 km/h, en dit met jou boude amper op die teerpad voel soos baie meer. Die MX-5 is eintlik nie net oor tye en topsnelhede van 0 – 100 km/h nie, dit gaan oor die gevoel. Die MX-5 voel asof jy 300 km/h ry. As jy hom hard in ŉ draai in gooi en hy beweeg bietjie rond, gee dit vir jou ŉ vryheid wat die meeste moderne motors van jou af wegneem. Motors is deesdae ontwerp om veilig te wees. Die MX-5 is ontwerp om jou koel te laat voel, al het jy ŉ bles en boepens.
Daar is slegs een model in die reeks:
MX-5 2.0 Roadster Coupé 118 kW/ 200 Nm 6.7 l/100 km R441 700
Die MX-5 word gedek deur Mazda se standaard 3 jaar/onbeperkte km- waarborg en diensplan. Diensintervalle is elke 15 000 km.
Toyota 86 2.0 High 147 kW/ 205 Nm 7.8 l/100 km 3 jaar/100 000 km- waarborg
4 jaar/60 000 km- diensplan R488 400
Audi TT 1.8TFSI 132 kW/ 250 Nm 5.7 l/100 km 1 jaar/onbeperkte km- waarborg
5 jaar/100 000 km- omvattende instandhoudingsplan R563 500
Mercedes-Benz SLC200 AMG Line 135 kW/ 300 Nm 6.6 l/100 km 2 jaar/onbeperkte km- waarborg
6 jaar/100 000 km- omvattende instandhoudingsplan R718 476
Porsche 718 Boxster 220 kW/ 380 Nm 7.4 l/100 km 2 jaar/onbeperkte km- waarborg
3 jaar/90 000 km- omvattende instandhoudingsplan R868 000
Jaguar F-Type 250 kW/ 450 Nm 8.4 l/100 km 3 jaar/100 000 km- waarborg
5 jaar/100 000 km- omvattende instandhoudingsplan R1 089 106
Alfa Romeo 4C 177 kW/ 350Nm 6.9 l/100 km 3 jaar/100 000 km- waarborg
3 jaar/100 000 km- omvattende instandhoudingsplan R1 340 900
Die twee goedkoopste mededingers se dakke kan nie afslaan nie, so hulle hoort eintlik nie in dié vergelyking nie – maar op prys ding hulle sterk mee. Ek sou elke dag van die week ŉ MX-5 koop…
Hoekom nie ook die Mini Cabriolet insluit onder die mededingers nie? Baie dankie vir die artikel ek het dit geniet.
Die lys van mededingers is ietwat vreemd, want ‘n Jaguar F-type of ‘n Alfa Romeo 4C is nie werklik mededingers van die MX5 nie. Die 4C het boonop ‘n middelgemonteerde enjin, so dis ‘n perd van ‘n heel ander kleur. Dis so goed jy sê ‘n BMW 5-reeks is ‘n mededinger vir ‘n Mazda3, want beide het vier deure en vier sitplekke.
Die prys van R1.34 miljoen vir die 4C is vir die Spider, nie die hardekap-weergawe wat R1.16 miljoen kos nie.
Die Toyota 86 en die TT, en dalk die Boxter, is die ware mededingers. Ook natuurlik die Fiat 124 Spider, wat dieselfde onderstel as die Mazda het, maar met ‘n Fiat-enjin en stilering.
Dankie vir jou kommentaar. Die mededingers gelys is spesifiek twee-sitplek afslaankap sportmotors. As die 4C nie mag meeding weens sy middelgemonteerde enjin nie, dan mag die Porsche 718 Boxster ook nie, sy enjin is ook middelgemonteer. Die 4C spider is spesifiek gebruik omdat hy afslaankap is. My redenasie met die lys mededingers was om te wys hoe wyd die pryse wissel.